לוגאן (סרט)

לוגאן (באנגלית: Logan) הוא סרט גיבורי-על אמריקאי בלייב אקשן מבית פוקס ומארוול קומיקס משנת 2017. הסרט בוים על ידי ג'יימס מנגולד, ונכתב על ידי מייקל גרין ודייוויד ג'יימס קלי. הסרט מבוסס על הקומיקס "לוגאן הזקן" של מארק מילר וסטיב מקניבן מ-2008 בהוצאת חברת ההוצאה לאור מארוול קומיקס והוא מהווה חלק מסדרת סרטי "אקס-מן". בסרט מככבים יו ג'קמן, פטריק סטיוארט, סטיבן מרצ'אנט, ריצ'רד אי. גרנט, בויד הולברוק ודפני קין. זה הוא השלישי והאחרון בטרילוגיית סרטי "וולברין". עלילת הסרט מבוססת באופן רופף על עלילת הקומיקס "לוגאן הזקן" מאת מארק מילר. זהו סרט המשך לסרט "וולברין" משנת 2013 ומספר את סיפורו של ג'יימס "לוגאן" האולט בשנת 2029 בה רוב המוטאנטים נעלמו מהעולם. לוגאן המבודד מעביר את ימיו בשתייה במקום מסתור על גבול ארצות הברית–מקסיקו ועובד כנהג לימוזינה. החברה היחידה שיש לו הם מנודים נוספים ופרופסור צ'ארלס אקסבייר החולה, אשר סובל מהתקפים קטלניים לו ולסובבים אותו. ניסיונותיו של לוגאן להסתתר מן העולם ומעצמו מסתיימים בפתאומיות כשאישה מסתורית מופיעה עם בקשה דחופה: להביא ילדה יוצאת דופן למקום מבטחים. לוגאן נאלץ להתמודד מול כוחות אפלים במסעו. הסרט יצא לאקרנים ב-3 במרץ 2017 בארצות הברית וב-2 במרץ 2017 בישראל. הסרט הוקרן לראשונה בבכורה עולמית בפסטיבל הסרטים הבינלאומי בברלין ב-17 בפברואר 2017, שם קיבל הסרט תגובות חיוביות ואחרי יציאתו הרשמית, הסרט קיבל ביקורות אוהדות ברחבי העולם מצד מבקרים ומעריצים ששיבחו את עלילת הסרט, נאמנותו לקומיקס, הבימוי, התסריט, המשחק, האפקטים, הפעלולים, קטעי האקשן וגם את הופעותיהם של השחקנים בסרט כולל ההומור והאווירה. כמו כן גם שיבחו רבות את פסקול הסרט ואת הפרידה מיו ג'קמן ופטריק סטיוארט. הסרט הפך לשובר קופות משהכניס 615 מיליון דולר לעומת תקציב הפקה של 97 מיליון דולר. בנוסף לכך, הסרט היה מועמד לפרס אוסקר לתסריט המעובד הטוב ביותר. בשנת 2029, המוטאנטים כעת נמצאים בסכנת הכחדה ברחבי העולם. ג'יימס "לוגאן" האולט, שנודע בעברו כחבר האקס-מן וולברין, הזדקן מאוד לאחר שיכולת הריפוי שלו נפגמה עקב מתכת האדמנטיום שבגופו המרעילה אותו. הוא מעביר את ימיו כנהג ותר אחר תרופות לפרופסור בטקסס. הוא והמוטאנט קאליבן חיים באזור נטוש במקסיקו, בו הם מטפלים בצ'ארלס אקסבייר הסנילי, שהרג בשוגג כמה וכמה חברי אקס-מן במהלך התקף פסיכוטי שנה קודם לכן. לוגאן פוגש בגבריאלה, אחות בכירה לשעבר בפרויקט "טרנסינג'ן" המבקשת את עזרתו ללוות אותה ונערה בת 11 בשם לורה למקום בדקוטה הצפונית בשם "עדן". לאחר שהוא מקבל את המשימה בחוסר רצון, לוגאן מגלה כי גבריאלה נרצחה על ידי מנהל האבטחה של "טרנסיג'ן", דונלד פירס, ושכירי החרב שלו - קבוצת "הבוזזים". לוגאן נמלט מרוצחיה יחד עם אקסבייר ולורה, בעוד שקאליבן נתפס ונחשף למעשה כמסייע לשעבר של הבוזזים, שכעת מכריחים אותו להשתמש בכוחותיו כדי לעקוב אחר לורה. לוגאן ואקסבייר לומדים מסרטון וידאו בטלפון של גבריאלה ש"טרנסינג'ן" יצרו ילדים מדגימות דנ"א שהופקו ממוטאנטים לצורכי לחימה, אך עם השלמת הפרויקט "X-24", נגזר דינם של הילדים כשהם שאינם היו נחוצים. גבריאלה עזרה לכמה ילדים לברוח ממתחם טרנסינג'ן לפני שהבריחה את לורה מעבר לגבול, וזו מתגלה כ"בתו" של לוגאן, היות שהיא שובטה מתוך ה-DNA שלו. בהגיעם לאוקלהומה סיטי, לוגאן מפתח ספקנות בדבר מיקומו של "עדן", כשהוא מגלה שהמקום אוזכר בחוברות הקומיקס של אקס-מן שלורה הביאה עמה. עד מהרה, הבוזזים מוצאים את מקום הימצאם, אך אקסבייר סובל מהתקף נוסף ומקפיא את כולם במלון. לוגאן מזריק לאקסבייר תרופה לפני שהם עוזבים את העיר. השלישייה מקבלים מקלט אצל משפחת מנסון המקומית לאחר שהם עוזרים להם לאסוף את סוסיהם במהלך תאונה בכביש. באותו לילה, בזמן שלוגאן יוצא, אקסבייר ובני משפחת מנסון נרצחים בידי X-24, שיבוט פראי של לוגאן, אשר לאחר המעשה לוקח את לורה לידי הבוזזים. באותו הזמן מפעיל קאליבן שני רימוני יד, הורג את עצמו ומשמיד את המכונית בה נמצאים חלק מהבוזזים. לאחר שלוגאן התעמת עם X-24, אבי משפחת מנסון, וויל, מתנגש בו באמצעות המכונית שלו אל עבר ציוד חווה מרוסק ויורה בו, בעוד לוגאן ולורה נמלטים. לאחר שלוגאן קובר את אקסבייר הוא נענה בחוסר רצון ללורה ולוקח אותה לעדן. לוגאן ולורה מגיעים לעדן, מקלט בטוח לילדים המנוהל על ידי ריקטור. שם, לוגאן לומד שהילדים עתידים לעבור מסע בן 13 קילומטרים על פני היער לגבול הקנדי. הוא מוסר את לורה לריקטור, אלא שעד מהרה הילדים נלכדים בידי הבוזזים. לוגאן משתמש בנסיוב שניתן לו בידי ריקטור, אשר משקם אותו ומחדש את יכולת הריפוי שלו. לוגאן הורג את הבוזזים בזה אחר זה, אבל הנסיוב פג במהירות לפני שהוא פוגש בד"ר זנדר רייס, ראש פרויקט טרנסיג'ן. ד"ר רייס מבקש לנקום את מות אביו באירועי "אקס-מן: אפוקליפסה" במהלך תוכנית נשק אקס ומגלה שהוא זה שיצר וירוס שהרג את אוכלוסיית המוטאנטים בעולם. לוגאן הורג את רייס בזמן שהילדים משתמשים בכוחותיהם כדי לחסל את פירס. לבסוף, לוגאן מתעמת עם X-24 המרופא, וזה משפד אותו על בול עץ כרות אך נהרג כשלורה יורה בראשו של X-24 קליע אדמנטיום. לאחר הקרב, לוגאן נכנע לפצעיו ומת בזרועותיה של לורה. הילדים קוברים אותו לפני שהם ממשיכים בדרכם אל מעבר לגבול. לורה חוזרת לקברו של לוגאן, מסובבת את הצלב על קברו ומציבה אותו בצורת X, לכבודו כאחרון האקס-מן. יו ג'קמן - ג'יימס "לוגאן" האולט/וולברין ו-X-24: הגיבור הראשי של הסרט. מוטאנט קנדי בעל יכולת ריפוי עצמי, טפרים נשלפים וחושים ואינסטינסקטים חייתיים, נוסף לשלד מצופה אדמנטיום. ג'קמן גם מגלם את השיבוט של וולברין, X-24. פטריק סטיוארט - צ'ארלס אקסבייר/פרופסור אקס: מוטאנט אנגלי והטלפת החזק ביותר על פני כדור הארץ, המייסד והמנהיג לשעבר של קבוצת האקס-מן. סטיבן מרצ'נט - קאליבן: מוטאנט לבקן בעל היכולת לאתר מוטאנטים אחרים שמסייע ללוגאן לטפל באקסבייר. דפני קין - לורה קיני/X-23: מוטאנטית צעירה ובתו של וולברין, נולדה מה-DNA שלו ובעלת כוחות ריפוי זהים לשלו, זוג טפרים בכל יד וטפר אחד בכל רגל. ריצ'רד אי. גרנט - ד"ר זנדר רייס: הנבל הראשי של הסרט. ראש חברת "אליאלק" ויוצר פרויקט "טרנסיג'ן" אשר מפקד על הבוזזים ופעולותיהם, אשר אביו נהרג בידי לוגאן בסרט "אקס מן: אפוקליפסה" ומבקש נקמה בוולברין על כך וגם מעוניין בשעבוד המוטאנטים לצורך רווח כספי. על דמותו של רייס, מנגולד אמר: "הוא [רייס] בעצם אדון הבובות מאחורי פירס והבוזזים, ויש לו תפקיד גדול יותר בהיגיון שהוא באמת סוג של מוח מבריק שמנסה לגדל מוטאנטים.". בויד הולברוק - דונלד פירס: יד ימינו של רייס וקיבורג חסר רחמים, מחושב ואינטנסיבי. ראש מערך האבטחה של פרויקט טרנסיג'ן ושל תאגיד אסקס, ומנהיג קבוצת "הבוזזים", קבוצת קיבורגים הצדים מוטאנטים. הולברוק אמר: "הוא [פירס] מהנדס מתקדם ומעריץ גדול של וולברין. הוא רק רוצה לבלות עמו... ויש גם הרבה הפתעות בדבר הזה". השחקנית אליזבת רודריגז גילמה את דמותה של גבריאלה, בעוד השחקנים אליס ניל ואריק לה-סאל לוהקו לגלם את תפקידיהם של בני משפחת מנסון. בנוסף, דוריס מורגדו מגלמת את דמותה של מריה ואליסון פרננדז את דליילה. הבמאי בריאן סינגר אישר שדמותו של נתניאל אסקס/מיסטר סיניסטר תופיע בסרט, ברם, בינואר 2017, ג'יימס מנגולד חשף שדמותו של מיסטר סיניסטר לא מופיעה בסרט, בחירה עליה שמר כדי לשמר את סגנון הסרט עצמו, לעומת זאת, הוא אמר שדמותו של מיסטר סיניסטר תוחלף על ידי זנדר רייס. כבר בנובמבר 2013, אולפני פוקס המאה ה-20 ניהלו מגעים שונים להפקת סרט סולו נוסף בכיכובו של יו ג'קמן כוולברין. ג'יימס מנגולד נשכר לכתוב תסריט ראשוני ולורן שולר דונר הסכימה לשוב כמפיקה. מנגולד ציין שהסרט ישאב השראה מסיפורים נוספים על וולברין מהקומיקס, ויצולם לאחר צילומי הסרט "אקס-מן: אפוקליפסה". כאשר יו ג'קמן הצהיר כי הסרט שייצא ב-3 במרץ 2017 יהיה האחרון שבו הוא יגלם את דמותו של וולברין. באפריל 2015 נודע שמייקל גרין נשכר לכתוב את התסריט לסרט וישתף פעולה עם דייוויד ג'יימס קלי. השניים עיבדו לתסריט אלמנטים שונים מקשת הסיפור "וולברין: לוגאן הזקן" מאת מארק מילר. באוגוסט 2015 פטריק סטיוארט אישר כי יגלם בסרט את דמותו של פרופסור צ'ארס אקסבייר. לייב שרייבר שגילם בסרט "אקס-מן המקור: וולברין" את סייברטות' הודה שהוא במגעים לשוב ולגלם את הדמות. השחקנים ריצ'רד אי. גרנט, בויד הולברוק וסטיבן מרצ'נט לוהקו לגלם את דמויותיהם של זנדר רייס, דונלד פירס וקאליבן, בהתאמה. אריק לה סאל, אליז ניל ואליזבת רודריגז לוהקו לתפקידים לא ידועים. עם הפצתו של הטריילר הראשון, נודע כי דפני קין מגלמת את דמותה של לורה. צילומי הסרט החלו במאי 2016 תחת שם הצופן "חוארז" כשהסרט מיועד לצפייה מעל גיל 17 בלבד תחת סיווג צפייה R, שמשמעותו שהצפייה מתחת לגיל 17 מותרת בליווי הורה בלבד. צילומי הסרט הושלמו באוגוסט 2016. כותרת הסרט, "לוגאן", הוכרזה על ידי ג'קמן בעצמו ב-5 באוקטובר 2016. ב-28 במרץ 2015, יו ג'קמן פרסם תמונה של וולברין כשהוא חושף טופר אחד ויחיד, יחד עם ההאשטאג: "OneLastTime#" (פעם אחת אחרונה). ב-19 באוקטובר 2016, ג'קמן צייץ ברשת טוויטר סרטון בן שש שניות שחשף את קיומו של טריילר חדש לסרט. הטריילר הופץ יום למחרת, ועמו גרסה יותר גרפית ואלימה שלו. מדיה וקבצים בנושא לוגאן בוויקישיתוף אתר האינטרנט הרשמי של הסרט אילן קפרוב‏, הזקן והדם: כל מה שצריך לדעת על "לוגאן", באתר וואלה, 2 במרץ 2017 תומר קמרלינג, ‏להתראות ילדים, באתר ‏מאקו‏, 2 במרץ 2017 מרט פרחומובסקי, עכבר העיר אונליין, "לוגאן וולברין": הרבה יותר מסרט קומיקס, באתר הארץ, 2 במרץ 2017 ארז דבורה, "לוגאן - וולברין": גיבור על במערב הפרוע, באתר ynet, 2 במרץ 2017 אילן קפרוב‏, כן ארץ לזקנים: "לוגאן" הקשוח והיפהפה ממציא את יקום אקס-מן מחדש, באתר וואלה, 3 במרץ 2017 נתנאל שלומוביץ, "לוגאן - וולברין": סרט על אכזריות הזיקנה במסווה של סרט גיבורי־על, באתר הארץ, 4 במרץ 2017 עידו רוזן, נמאס לכם מגיבורי על שחוקים? כנראה שלא ראיתם את "לוגאן", באתר רשת, 5 במרץ 2017 לוגאן, ברשת החברתית פייסבוק לוגאן, ברשת החברתית אקס (טוויטר) לוגאן, ברשת החברתית אינסטגרם "לוגאן", במסד הנתונים הקולנועיים IMDb (באנגלית) "לוגאן", באתר נטפליקס "לוגאן", באתר AllMovie (באנגלית) "לוגאן", באתר Rotten Tomatoes (באנגלית) "לוגאן", באתר Box Office Mojo (באנגלית) "לוגאן", באתר Metacritic (באנגלית) "לוגאן", באתר אידיבי "לוגאן", באתר דיסני+ סרטים (באנגלית) "לוגאן", במסד הנתונים הקולנועיים KinoPoisk (ברוסית) 'Logan' Run Time Reveals Long Goodbye For Hugh Jackman's Wolverin Jamie Lovett, ‏The Wolverine Sequel Budget Revealed, ‏Comic Book, ‏31 במאי 2016 Logan (2017) מבחינה עלילתית, הסרט מהווה המשך גם ל"אקס-מן: העתיד שהיה" מ-2014 Confirmed: Dafne Keen Is Playing The Girl (Laura aka X-23) In ‘Logan’ ‘Wolverine 3’ Poised to Add ‘Fear the Walking Dead’s’ Elizabeth Rodriguez Eriq Lasalle Joins Cast of ‘Wolverine 3’ Elise Neal Joins ‘Wolverine 3’ Wolverine 3: Bryan Singer Confirms Mister Sinister Will Appear "Logan Doesn't Have 'Operatic Villainy' Like Mr. Sinister". Screen Rant (באנגלית אמריקאית). 2017-01-19. נבדק ב-2017-02-23. Hugh Jackman Confirms Old Man Logan For Wolverine 3 'Wolverine 3' filming has started; movie to receive R-rated, Western-style theme The next Wolverine solo movie is titled Logan Hugh Jackman on Facebook Hugh Jackman on Twitter Logan Official Trailer #1 Logan, Official UK Trailer #1